CELEX: 32020R0524
Language: ro
Date: 2020-04-08 00:00:00
Title: Regulamentul de punere în aplicare (UE) 2020/524 al Comisiei din 8 aprilie 2020 de abrogare a Regulamentului de punere în aplicare (UE) nr. 863/2013 privind clasificarea anumitor mărfuri în Nomenclatura combinată

15.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 116/3
               
            
         REGULAMENTUL DE PUNERE ÎN APLICARE (UE) 2020/524 AL COMISIEI
         din 8 aprilie 2020
         de abrogare a Regulamentului de punere în aplicare (UE) nr. 863/2013 privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri referitoare la clasificarea anumitor mărfuri.
                  
               
                     (2)
                  
                  
                     Prin Regulamentul de punere în aplicare (UE) nr. 863/2013 al Comisiei (3), un produs care constă într-un circuit integrat monolitic și un cuarț montate împreună pe un cadru metalic și încastrate într-o carcasă din material plastic, utilizat în diverse aparate pentru a genera un semnal de ceas în vederea stabilirii intervalelor de timp, a fost clasificat la codul NC 9114 90 00 ca alte furnituri de ceasornicărie. Clasificarea la poziția 8542 a fost exclusă, deoarece produsul conținea atât un circuit integrat monolitic, cât și un cuarț.
                  
               
                     (3)
                  
                  
                     Prin Regulamentul de punere în aplicare (UE) 2016/1821 al Comisiei (4), definiția circuitelor electronice integrate stabilită în sensul pozițiilor 8541 și 8542 de la nota 9 litera (b) de la capitolul 85 din Nomenclatura combinată a fost extinsă pentru a include circuitele integrate multicomponent, astfel cum sunt definite la punctul 4 de la nota 9 litera (b) de la capitolul 85, cu efect de la 1 ianuarie 2017. Ca urmare, mărfurile care intră sub incidența Regulamentului de punere în aplicare (UE) nr. 863/2013 trebuie clasificate la poziția 8542 ca circuite electronice integrate.
                  
               
                     (4)
                  
                  
                     Regulamentul de punere în aplicare (UE) nr. 863/2013 trebuie așadar abrogat, pentru a se evita posibilele discrepanțe în ceea ce privește clasificarea tarifară a mărfurilor respective și a se asigura aplicarea uniformă a Nomenclaturii combinate în Uniunea Europeană.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 863/2013 se abrogă.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 aprilie 2020.
            
               
                  Pentru Comisie,
               
               
                  pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
         
            (3)  Regulamentul de punere în aplicare (UE) nr. 863/2013 al Comisiei din 5 septembrie 2013 privind clasificarea anumitor mărfuri în Nomenclatura combinată (JO L 240, 7.9.2013, p. 17).
         
            (4)  Regulamentul de punere în aplicare (UE) 2016/1821 al Comisiei din 6 octombrie 2016 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 294, 28.10.2016, p. 1).